

**X-Købing Rådhus**

**Center for børn og familier**

****

**ANG.: RÅDGIVNINGSKONSULENT TIL UDSATTE FAMILIER**

**Jeres stillingsopslag på Jobnet passer fint til mine fortsatte ambitioner om at gøre den forskel, der kan påvirke udsatte familier i en positiv retning, og samtidig få bekræftet min indsats ved målbare resultater. Jeg er en erfaren pædagog, som har benyttet mine kompetencer over for problematiske familier med børn i forskellige aldre og med forskellige behov. Med de mange udfordringer, jeg har været med til at løse, håber jeg, at der i fremtiden bliver mulighed for, at jeg kan være med at skabe resultater i jeres team.**

**Jeg har stor praktisk erfaring med familiebehandling i henhold til Serviceloven og bruger FIT til at tilrettelægge og justere indsatsen. Jeg har benyttet video og ERA som observationsmetoder. Jeg** har erfaring med at arbejde med udvikling af forældrekompetencer herunder mentalise­rings­evner. Jeg er god til at lytte og opfatte signaler, og min robuste psyke og mit mentale over­skud er medvirkende til, at jeg evner at navigere i den rigtige retning i komplicerede situationer.

**MALENE TEST**

**TESTVEJ 33**

**1243 TESTBY**

**MALENE@TEST.DK**

**TLF. 12 34 56 78**

****Som person er jeg engageret og udviklingsinteresseret. Jeg deltager i relevante kurser og er efteruddannet i familiebehandling. Jeg arbejder selvstændigt og træffer logiske beslutninger. Jeg er god til at finde kernen i problemstillingen og kan formulere denne både i skrift og tale. Jeg trives også med at yde mit til et givtigt samarbejde med kolleger og er lydhør over for andres meninger og erfaringer.

Jeg føler mig godt rustet til den udfordrende hverdag, jobbet som rådgivningskonsulent til udsatte familier indeholder, og jeg håber, at min ansøgning giver mulighed for at møde jer til en uddybende samtale, hvor vi kan lære hinanden bedre at kende. Referencer medbringes naturligvis til samtalen.

Venlig hilsen

Malene Test